མི་ཚང་མ་བསེ་རུ་ལྟ་བུའི་རང་སངས་རྒྱས་ཀྱི་བཟོ་འདྲ་པོ་བྱས་ནས་སྡོད་མཁན་ཞིག་དང༌།ཡང་ན།རང་དོན་འབའ་ཞིག་བསམས་ནས་མི་མཐོང་ཚད་ཀྱི་མགོ་ལ་མགོ་བརྡུང་སྤྲོད་སྙམ་མཁན་ཞིག་ཡིན་ན་གནས་ཚུལ་ཐ་དད་རེད།དེ་འདྲ་མ་རེད།མི་ཡི་རང་བཞིན་ལྷན་སྐྱེས་ཀྱི་གནས་སྟངས་ནི་མཉམ་དུ་སྡོད་མཁན་ཞིག་དང༌།རོགས་པ་མེད་པར་བསྡད་ན་སྐྱོ་སྣང་སླེབས་པ་ཞིགམི་ཞིག་མཐོང་ན་དགའ་པོ་ཡོང་བ་བཅས་ནི་རང་བཞིན་གྱི་གནས་སྟངས་རང་རེད།གནས་སྟངས་འདིའི་འོག་ནས་གཅིག་གིས་གཅིག་ལ་སེམས་པ་བཟང་པོ་དང།ཤ་ཚའི་བསམ་བློ་ཞིག་ཡོད་ན་སྐྱིད་པོ་གང་འདྲ་ཡོང་གི་མ་རེད་དམ།གནས་སྟངས་མཉམ་དུ་སྡོད་དགོས་པ་ཞིག་ལ་སྡོད་སྟངས་འཁྲུག་པ་ཤ་སྟག་བརྒྱབ།མགོ་སྐོར་ཤ་སྟག་བཏང་སྟེ་བསྡད་པ་ཡིན་ན་རང་བཞིན་གྱིས་མིའི་གནས་སྟངས་དང་རྒྱབ་འགལ་ལྟ་བུ་ཆགས་ཡོང་གི་འདུགམི་འདུག་གམ།ངའི་ལྟ་ཚུལ་དེ་འདྲ་ཞིག་ཡོད།